Podlitiek: Mmusi staan op, ANC flop, gaspyplyn gestopOudpres. Jacob Zuma (Februarie 2020) (Foto: Nokuthula Mbatha/African News Agency/ANA) Opgestel deur die Podlitiek-span Nes die lentebloeisels steek die Podlitiek-span hierdie week hul koppe uit met ŉ eiertjie te lê oor die nuus. Die groot nuus hierdie week was so voorspelbaar soos Zuma se terugkeer na die politiek toe, maar kom van die ander kant van die parlementsbanke af. Mmusi Maimane, voorheen van die DA, is nou Mmusi Maimane van BOSA, die Build One South Africa‑party. Podlitiek is skepties oor die party, veral gegewe die wye lyn wat Maimane inslaan. Waar is die vaste grond waarop die party gaan staan, waar posisioneer hy hom? Volgende kyk die paneel na die ANC se rampspoedige binnepolitiek. Voormalige pres. Jacob Zuma is blykbaar te siek vir die tjoekie, maar gesond genoeg vir topses‑leierskap. Podlitiek neem ook kennis van ŉ paar ander kwale, onder andere die sukkelbestaan wat die ANC tans in die Vrystaat voer, skynbaar nie eens gereed vir die provinsiale kongres nie! Laastens kyk die paneel na die beweerde sabotasie van die pypleiding tussen Rusland en Europa – en bespreek die hele situasie van konflik wat tans plaasvind in dieper besonderhede. Luister Podlitiek vir hierdie, en meer!